Rino Serra/Le fior dël mal/081


LXXXI. Alchimìa dël dolor 
Un at anlumina con sò ardor 
L'àutr an ti a buta sò deul, natura! 
E lòn ch'a dis a un: Sepoltura! 
A dis a l'àutr: Vita e splendor! 

Ermes sconossù che t'im assisti 
E ch'it l'has sempe spaventame, 
Ti a Mida 't l'has ugualiame, 
Ël pì arnos ëd tui j'alchimisti; 

Për ti mi i cambio l'òr an fer 
E 'l paradis ant l'ìnfer; 
Ant ël sudari 'd nivole dens 

Mi i dëscheurv n'amabil cadaver 
E 'n sle rive celeste sovens 
Mi i faso 'd sarcòfagi in-mens. 

Rino Serra
Leteratura piemontèisa
Baudelaire